**Nagykereki Község Önkormányzat 2.**

**P** o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** **Dr. Köstner Dávid**

**jegyző**

**ELŐTERJESZTÉS**

Nagykereki Község Önkormányzatának 2024-2029. évekre szóló

Gazdasági Programjára

A megalakult Nagykereki Községi Önkormányzat Képviselő-testületének törvényi kötelezettsége egy új gazdasági program elkészítése.

***Mötv. „116. § (1)*** *A képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős.*

***(2)*** *A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól.*

***(3)*** *A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják.*

***(4)*** *A gazdasági program, fejlesztési terv – a megyei területfejlesztési elképzelésekkel összhangban – tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket.*

***(5)*** *A gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ha a meglévő gazdasági program, fejlesztési terv az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani.”*

A gazdasági program elkészítését a Mötv. 42. §-ának 4. pontja alapján a Képviselő-testület hatásköréből nem adhatja át.

Kérem a képviselő-testületet az előterjesztés megvitatásra, melyhez javaslom elfogadni az alábbi

**H a t á r o z a t i j a v a s l a t - o t**

Nagykereki Községi Önkormányzat Képviselő-testülete Nagykereki Község Önkormányzatának 2024-2029. évekre szóló Gazdasági Programját az előterjesztés melléklete szerinti tartalommal elfogadja.

**Felelős:** Zilai Károly polgármester

**Határidő:** azonnal

Nagykereki, 2025. március 24.

**Zilai Károly**

polgármester